Төсөл

МОНГОЛ УЛСЫН ХУУЛЬ

2021 оны ... дугаар Улаанбаатар

сарын ... -ны өдөр хот

**ЗАСГИЙН ГАЗРЫН ТУСГАЙ САНГИЙН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл**.Засгийн газрын тухай сангийн тухай хуулийн 14 дүгээр зүйлийн 14.2 дахь хэсгийн “эх үүсвэрээс бүрдэнэ.” гэснийг “эх үүсвэр болон тамхины онцгой албан татварын 1 хувьтай тэнцэх хэмжээний хөрөнгөөс бүрдэнэ.” гэж, 19 дүгээр зүйлийн 19.2.3 дахь заалтын “2 хувьтай” гэснийг “1 хувьтай” гэж тус тус өөрчилсүгэй.

**2 дугаар зүйл.**Энэ хуулийг 2022 оны 01 дүгээр сарын 01-ний өдрөөс эхлэн дагаж мөрдөнө.

Гарын үсэг

Төсөл

МОНГОЛ УЛСЫН ХУУЛЬ

2021 оны ... дугаар Улаанбаатар

сарын ... -ны өдөр хот

**ТАМХИНЫ ХЯНАЛТЫН ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл**.Тамхины хяналтын тухай хуулийн 3 дугаар зүйлд дор дурдсан агуулгатай 3.1.12, 3.1.13, 3.1.14 дэх заалт нэмсүгэй:

3.1.12.“халаадаг тамхи” гэж тамхин бүтээгдэхүүнийг халаах явцад үүсэж буй никотин бүхий уурыг амьсгалын замаар хэрэглэх зориулалттай үйлдвэрийн аргаар бэлтгэсэн тамхийг;

3.1.13.“электрон тамхи” гэж никотин, эсхүл никотины давс агуулсан шингэн уусмалтай, түүнийг ууршуулах замаар хүний биед никотин дамжуулах хэрэгсэл, эсхүл ууршуулах замаар хүний биед никотин дамжуулах хэрэгсэлд ашиглахад зориулсан никотин эсвэл никотины давс агуулсан шингэн уусмалыг;

3.1.14.“тамхи” гэж энэ хуулийн 3.1.2, 3.1.12, 3.1.13-т заасныг.”

**2 дугаар зүйл.**Тамхины хяналтын тухай хуулийн 6 дугаар зүйлийн 6.7.14.дэх заалтын “дотуур байраас 500” гэснийг хасах.

**3 дугаар зүйл.**Энэ хуулийг Онцгой албан татварын тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

МОНГОЛ УЛСЫН ИХ ХУРЛЫН ТОГТООЛ

2021 оны ... дугаар Улаанбаатар

сарын ... -ны өдөр хот

“Импортын барааны гаалийн албан татварын хувь, хэмжээ батлах тухай” тогтоолын хавсралтад өөрчлөлт оруулах тухай

Гаалийн тариф, гаалийн татварын тухай хуулийн 4 дүгээр зүйлийн 4.3 дахь хэсгийг үндэслэн Монгол Улсын Их Хурлаас ТОГТООХ нь:

1.“Импортын барааны гаалийн албан татварын хувь, хэмжээ батлах тухай” Монгол Улсын Их Хурлын 1999 оны 06 дугаар сарын 03-ны өдрийн 27 дугаар тогтоолын хавсралтын 24 дүгээр бүлгийн 24.03 зүйлийн үндэсний код 2403.19.20 Янжуур үйлдвэрлэх зориулалттай тамхины албан татварын хувь, хэмжээ “5” гэснийг “30” гэж өөрчилсүгэй.

2.Энэ тогтоолыг Онцгой албан татварын тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг